Na temelju članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“, br. 16/19) i članka 51. Statuta Grada Drniša („Službeni glasnik Grada Drniša“, broj 2/21, 2/22), Gradsko vijeće Grada Drniša na 12. sjednici održanoj \_\_ prosinca 2022. godine donosi

**O D L U K U**

**o donošenju Plana djelovanja u području prirodnih nepogoda za 2023. godinu**

**I**

Donosi se Plan djelovanja u području prirodnih nepogoda za 2023. godinu, koji je izradila ovlaštena tvrtka „Alfa-atest“ d.o.o. iz Splita.

**II**

Plan djelovanja u području prirodnih nepogoda za 2023. godinu u prilogu je ove Odluke i njezin je sastavni dio.

**III**

Ova Odluka stupa na snagu osmog dana od dana objave u „Službenom glasniku Grada Drniša“.

KLASA: 920-11/22-10/3

URBROJ: 2182-06-22-7

Drniš, \_\_ prosinca 2022. godine

GRAD DRNIŠ

GRADSKO VIJEĆE

PREDSJEDNIK

Tomislav Dželalija, dipl.ing.

**OBRAZLOŽENJE**

**Odluke o donošenju Plana djelovanja**

**u području prirodnih nepogoda za 2023. godinu**

Člankom 17. stavak 1. Zakona o ublažavanju i uklanjanju posljedica prirodnih nepogoda („Narodne novine“, br. 16/19) propisano je do 30. studenog tekuće godine donošenje Plana djelovanja u području prirodnih nepogoda za sljedeću kalendarsku godinu, radi određenja mjera i postupanja djelomične sanacije šteta od prirodnih nepogoda.

Prirodnom nepogodom smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu. Člankom 3. navedenog Zakona prirodnom nepogodom smatraju se: potres; olujni i orkanski vjetar; požar; poplava; suša; tuča, kiša koja se smrzava u dodiru s podlogom; mraz; izvanredno velika visina snijega; snježni nanos i lavina; nagomilavanje leda na vodotocima; klizanje, tečenje, odronjavanje i prevrtanje zemljišta te druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Plan djelovanja sadrži: popis mjera i nositelja mjera u slučaju nastanka prirodne nepogode; procjenu osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva; sve druge mjere koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda.

Upravni odjel za gospodarstvo

financije i društvene djelatnosti

Savjetnik za poljoprivredu

i ruralni razvoj: Pročelnica:

Katica Mazalin, dipl.ing.agr. Ivana Sučić, dipl.oec.