Temeljem članka 17. stavka 1. alineja 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21) i članka 51. Statuta Grada Drniša (“Službeni glasnik Grada Drniša broj 2/21 i 2/22), Gradsko vijeće Grada Drniša, na 12. sjednici održanoj dana \_\_\_\_\_ prosinca 2022. godine, usvaja

**ANALIZU**

**STANJA SUSTAVA CIVILNE ZAŠTITE NA PODRUČJU GRADA DRNIŠA U 2022. GODINI I PLAN RAZVOJA SUSTAVA CIVILNE ZAŠTITE ZA 2023.GODINU, TE PLAN FINANCIRANJA SUSTAVA ZA TROGODIŠNJE RAZDOBLJE**

**UVOD**

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih djelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cijelinu radi smanjenja rizika od katatrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških, velikih nesreća i katrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnost sudionika, operativnih snaga i građana u jedinstvenu cijelinu radi smanjenja rizika od katastrofa, pružanja brzog i optimalnog odgvora na prijetnje i opasnosti nastanka te ublažavanja posljedica velike nesreće i katastrofe.

Grad Drniš, u okviru svojih prava i obveza utvrđenih Ustavom i zakonom, uređuje, planira, organizira, financira i provodi zaštitu i spašavanje.

Člankom 17. stavka 1. alineja 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21) definirano je da predstavničko tijelo jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Mjere i aktivnosti u sustavu civilne zaštite provide slijedeće operativne snage sustava civilne zaštite:

1. Stožer civilne zaštite Grada Drniša

Stožer civilne zaštite Grada ima 15 članova, gradonačelnik Grada Drniša je donio Odluku o osnivanju Stožera civilne zaštite Grada Drniša 5. srpnja 2021. godine 14 (četrnaest) članova koji su predstavnici operativnih snaga i pravnih osoba od interesa za zaštitu i spašavanje. Gradonačelnik Grada Drniša je donio Odluku o dopuni Stožera civilne zaštite Grada Drniša 21. rujna 2021.godine.

Stožer civilne zaštite održao je 2 sjednica na kojoj je:

* donesen plan operativne provedbe programa aktivnosti u 2022. godini
* donesen plan uključenja svih subjekata zaštite od požara u 2022. godini
* donesen plan motriteljsko-dojavne službe i ophodnji
* Aktualna problematika u svezi coronavirusa covid (2019 – nCoV) na području Grada Drniša

1. Operativne snage vatrogastva

Javna vatrogasna postrojba Grada Drniša je temeljna institucija u sustavu civilne zaštite na području Grada Drniša (23 profesionalna djelatnika), uz djelovanje dobrovoljnog vatrogasnog društva Drniš (profesionalni zapovjednik i sezonski vatrogasci).

1. Operativne snage Hrvatskog Crvenog križa

Operativne snage crvenog križa čini zaposlenica i volonteri Gradskog društva Crvenog križa Drniš.Sukladno planu organizirane su 4 akcije dobrovoljnog darivanja krvi.

Aktivno provodi obilazak starijih i nemoćnih osoba u svrhu dostave lijekova i namirnica.

Izvršeno je distribucija hrane i higjene za izbjeglice iz Ukrajine koje su smještene na području Grada.

U tjednu Hrvatskog Crvenog križa društvo je provodilo aktivnosti mjerenja tlaka i šećera.

1. Operativne snage Hrvatske gorske službe spašavanja

Aktivnosti Hrvatske gorske službe spašavanja Stanice Šibenik temelje se na Zakonu o sustavu civilne zaštite i Zakonu o Hrvatskoj gorskoj službi spašavanja, iz čega proizlazi da je navedena operativna snaga sustava civilne zaštite. Sigurnost i zaštita života i imovine je svakodnevna prioritetna javna potreba pa se i aktivnosti ove javne Službe temelje na istome.

Svoju operativnost provodi kroz tri područja rada i to:

* održavanje pripravnosti
* preventiva i edukacija
* akcije spašavanja

Akcija spašavanja -najzahtjevnija akcija u 2022 godini bila je potraga za mladim Francuskim državljaninom, koji je počinio suicid u Kanjonu Čikole, te se nakon pronalaženja tijela, pristupilo zahtjevnom izvlačenju tijela iz kanjona.

Preventinva aktivnost Stanice Šibenik u suradnji sa kartografskim odjelom HGSS-a izdala turističko planinarski zemljovid područja NP „Krka“ koja je važan oblik preventivnog djelovanja. Na zemljovidu su označene sve uređene staze u NP „Krka“ i može se kupiti po simboličnoj cijeni u suvenirnicama na području parka.

Hrvatska gorska službe spašavanja Stanice Šibenik financirala se od strane Grada Drniša u iznosi od 20.000,00 kuna.

1. Udruge

Na području Grada Drniša djeluju udruge koje različitim aktivnostima njeguju specifična znanja i vještine koje mogu unaprijediti učinkovitu provedbu mjera u sustavu civilne zaštite, svojim sposobnostima nadopunjuju sposobnosti temeljnih operativnih snaga i postrojbe opće namjene civilne zaštite Grada Drniša sukladno odredbama Zakona i Plana.

1. Udruga 142 brigade HV Drniš

2. HVIDRA Drniš

3. Planinarsko društvo Promina

1. Postrojbe i povjerenici civilne zaštite

Za sudjelovanje u mjerama i aktivnostima u sustavu civilne zaštite, sukladno Procjeni rizika, osnovana je postrojba civilne zaštite opće namjene u slijedećem sastavu:

* 32 pripadnika postrojbe civilne zaštite opće namjene Grada Drniša.

Procjenom rizika od velikih nesreća za Grad Drniša predviđeno je imenovanje povjerenika i zamjenika povjerenika civilne zaštite po mjesnim odborima pri čemu će se brojati 25 povjerenika te 25 zamjenika povjerenika.

Za potrebe nadzora prvođenja Odluka Stožera CZ RH aktivna su do 3 pripadnika postrojbe civilne zaštite Grada Drniša koja na dnevnoj razini imaju do 3 obilaska sukladno epidemiološkoj situaciji na području Grada Drniša.

1. Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

* Zadaća usklađivanjesa Stožerom civilne zaštite i djelovanja operativnih snaga sustava civilne zaštite

1. Pravne osobe u sustav civilne zaštite

Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite Grada Drniša („Službeni glasnik Grada Drniša“, br. 03/18).

1. Veterinarska ambulanta Drniš

2. Ljekarna Drniš

3. Komunalno poduzeće RAD d.o.o.

4. Gradska čistoća Drniš d.o.o.

5. GIRK Kalun Drniš

6. Zadruga „Drniški transporti“

7. Mikrosiverit-ZA dom d.o.o.

8. KOD Građenje“ Podružnica Drniš

9. Dječji vrtić Drniš

10. Osnovna škola „Antuna Mihanovića Petropoljski“ Drniš

11. Srednja škola „Ivana Meštrovića“ Drniš

Obrti od interesa za sustav civilne za zaštite Grada Drniša:

1. MK- ISKOP, Popovići, Kadina Glavica

2. „ZELE“, Trbounje

**STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE**

**1. PROCJENA UGROŽENOSTI OD POŽARA I PLAN ZAŠTITE OD POŽARA**

Gradsko vijeće Grada Drniša je na 25. sjednici od 14. prosinca 2020. godine usvojilo Procjenu ugroženosti od požara i tehnoloških eksplozija za Grad Drniš i Plan zaštite od požara, a za koje je izdano pozitivno mišljenje Ministarstva unutarnjih poslova, Ravnateljstvo civilne zaštite, Područni ured civilne zaštite Split, Služba civilne zaštite Šibenik, Odjel inspekcije KLASA:214-02/20-11/436, URBROJ:511-01-370-20-3 od 9. prosinca 2020. godine.

**2. PROCJENA RIZIKA OD VELIKIH NESREĆA ZA GRAD DRNIŠ**

Na prijedlog izvršnog tijela, predstavničko tijelo Grada Drniša donijelo je Procjenu rizika od velikih nesreća za Grad Drniš KLASA:240-05/22-50 URBROJ:2182-06/22-1 dana 23. prosinca 2022. godine, koja je izrađena uz angažiranje ALFA ATEST d.o.o., Split Poljička cesta 32. kao konzultant.

**3. PLAN DJELOVANJA CIVILNE ZAŠTITE GRADA DRNIŠA**

Grad Drniš je 14. rujna 2018. godine naručio kod ovlaštenog izrađivača ALFA ATEST d.o.o. Split Poljička cesta 32, novi Plan djelovanja civilne zaštite koji je temeljem članka 66. Pravilnika o nositeljima, sadržaju, i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (“Narodne novine” broj 49/17) potrebno donijeti u roku od šest mjeseci od dana usvajanja Procjene rizika od velikih nesreća.

Plan djelovanja civilne zaštite Grada Drniša Gradonačelnik je donio u zakonskom roku odnosno 30. travnja 2019. godine.

**4. STOŽER CIVILNE ZAŠTITE**

Stožer je stručno, operativno i koordinativno tijelo koje pruža stručnu pomoć i priprema akcije zaštite i spašavanja, a aktivira se kada se proglasi stanje neposredne prijetnje, katastrofe i velike nesreće. Pozivanje i aktiviranje stožera nalaže gradonačelnik. Članovi Stožera pozivaju se i aktiviraju, u pravilu, putem nadležnog županijskog centra 112 Šibenik. Radom Stožera rukovodi Načelnik Stožera civilne zaštite Grada Drniša, u njegovoj odsutnosti zamjenik, a kada se proglasi velika nesreća, rukovođenje radom Stožera preuzima Gradonačelnik.

Gradonačelnik Grada Drniša je donio Poslovnik o radu stožera civilne zaštite KLASA:810-01/17-10/3, URBROJ:2182/06-17-1 dana 27. lipnja 2017. godine.

Gradonačelnik Grada Drniša je 4. listopada 2021. godine donio ažurirani Plan pozivanja Stožera civilne zaštite Grada Drniša.

Stožer civilne zaštite obavlja zadaće temeljem Zakona o civilnoj zaštiti te pravilnicima i naputcima kojima će se regulirati navedene aktivnosti.

Članovi Stožera civilne zaštite su završili osposobljavanje kako bi mogli provoditi mjere i aktivnosti civilne zaštite u velikim nesrećama i katastrofama.

Na sjednicama Stožera razmatralo se o stanju organiziranosti sustava zaštite i spašavanja na području Grada Drniša za 2021. godinu.

Od 18. ožujka 2020.godine do danas aktiviran je Stožer civilne zaštite Grada Drniša sa svrhom poduzimanja mjera za suzbijanje epidemije uzrokovane virusom SARS-CoV-2

Sukladno odluci nacionalnog stožera od 21.ožujka 2020.godine do danas operativne snage civilne zaštite Grada Drniša prema potrebi su ispomoć policijskim službenicima u postupku patroliranja naseljenim mjestima (DVD, JVP, HGSS) u svrhu nadzora provođenja Odluka Stožera civilne zaštite Republike Hrvatske

Stožer civilne zaštite Grada Drniša izvršio je 160 obilasaka provođenja odluka i mjera na terenu koje je donio Stožer civilne zaštite Republike Hrvatske.

Dana 23.05.2022.godine KLASA 021-01/22-10/22 URBROJ 2182/06-22-01 održana je smotra operativnih snaga jednica opće namjene Grada Drniša

Snage u organizaciji pripreme i izvođenja smotre:

* Grad Drniš-Stožer civilne zaštite Grada Drniša,
* Služba civilne zaštite Šibenik,
* JVP Drniš,
* DVD Drniš,
* PP Drniš,
* HGSS-Stanica Šibenik,
* Zavod za hitnu medicinu HMP Šibenik,
* Gradsko društvo crvenog križa Drniš,

Cilj smotre bio je jačanje povjerenja između građana i operativnih službi te informiranje o djelovanjimau izvanrednim situacijama.

Na smotri je bila izložena oprema i materijalno-tehnička sredstva Kojima snage raspolažu

U studenom donesen je plan vježbi civilne zaštite Grada Drniša za 2023.godinu.

**5. POSTROJBA CIVILNE ZAŠTITE**

Za sudjelovanje u mjerama i aktivnostima u sustavu civilne zaštite, sukladno Procjeni rizika od velikih nesreća za Grad Drniš, predviđena je postrojba civilne zaštite opće namjene.

Postrojba civilne zaštite opće namjene, kao operativna snaga u sustavu civilne zaštite, osniva se za sudjelovanje u mjerama i aktivnostima u sustavu civilne zaštite propisane Zakonom o sustavu civilne zaštite i važećim podzakonskim propisima.

Gradsko vijeće Grada Drniša donijelo je 8. studenog 2019. godine Odluku o osnivanju postrojbi civilne zaštite opće namjene Grada Drniša (KLASA: 810-01/19-10/36, URBROJ: 2182/06-19-01) i to sukladno članku 17. stavak 1. podstavak 4. Zakona o sustavu civilne zaštite.

Postrojba civilne zaštite opće namjene imaju jedan tim opće namjene koja bi se sastojala od 1 upravljačke skupine sa 2 pripadnika i 4 operativne skupine. Svaka operativna skupina ima svog voditelja. Sveukupno Postrojba civilne zaštite opće namjene broji 39 pripadnika civilne zaštite, a popunjava se postupkom odabira najboljih kandidata iz kategorije građana s mjestom prebivališta na području Grada Drniša koje su Zakonom o sustavu civilne zaštite utvrđene kao potencijalne baze obveznika za popunu snaga civilne zaštite.

Mobilizacija postrojbi civilne zaštite Grada Drniša provodi se po nalogu Gradonačelnika Grada Drniša, ravnateljstva civilne zaštite ili njegovog zamjenika, te načelnika ili zamjenika načelnika civilne zaštite Republike Hrvatske.

Mobilizaciju postrojbi civilne zaštite provodi Područni ured civilne zaštite Split, služba civilne zaštite Šibenik

Popuna postrojbe opće namjene izvršena je do kraja 2018. godine, a provodi se raspoređivanjem vojnih obveznika i drugih građana s mjestom prebivališta na području Grada Drniša. Popunu i raspoređivanje pripadnika u postrojbu opće namjene obavljao je Područni ured za zaštitu i spašavanje Šibenik na temelju pisanog zahtjeva nadležnog tijela Grada Drniša.

Pripadnici postrojbi civilne zaštite opće namjene izvršili su **160** kontrola pridržavanju svih mjera fizičkih udaljenosti i dezinfekcije prostora, posjedovanje zaštitne opreme (maske) poštivanje upute o dozvoljenom broju ljudi u otvorenim i zatvorenim prostorima prema kvadraturi (na tržnicama, trgovima i prostorima gdje je bilo moguće okupljanje većeg broja ljudi i sl.) te su dodatno provodili nadzor javnih okupljanja sukladno donesenim Odlukama Stožera civilne zaštite Republike Hrvatske u svrhu sprječavanja širenja zaraze virus SARS CoV-2.

**6. POVJERENICI CIVILNE ZAŠTITE**

Na temelju Procjene rizika od velikih nesreća za Grad Drniš Gradonačelnik je 15. veljače 2019. godine donio Odluku o imenovanju povjerenika civilne zaštite i to temeljem članka 17. stavka 3. i članka 19. Zakona o sustavu civilne zaštite i članka 21. Pravilnika o mobilizaciji, uvjetima i načinu rada operativnih snaga sustava civilne zaštite (“Narodne novine” broj 69/16 i 20/21 ). Za povjerenike civilne zaštite imenovani su predsjednici mjesnih odbora s područja Grada Drniša koji će se mobilizirati u slučaju nesreća, katastrofa i prijetnji čije posljedice nadilaze mogućnosti gotovih operativnih snaga Grada Drniša.

Povjerenika civilne zaštite i njegovog zamjenika imenuje izvršno tijelo jedinice lokalne samouprave za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.

Procjenom rizika od velikih nesreća za Grad Drniša predviđeno je imenovanje povjerenika i zamjenika povjerenika civilne zaštite po mjesnim odborima

Imenovano je 25 povjerenika te 25 zamjenika povjerenika i 4 povjerenika kao nadopuna..

U narednom periodu potrebno je:

* temeljem čl. 62. Zakona o sustavu civilne zaštite (NN 82/15, 118/18, 31/20, 20/21, 144/22) voditi evidenciju povjerenika i zamjenika povjerenika civilne zaštite,
* kontinuirano ažurirati podatke o povjerenicima CZ i prema potrebi popunjavati sa novim pripadnicima,
* sukladno Programu osposobljavanja povjerenika civilne zaštite koje donosi Ravnateljstvo civilne zaštite, provoditi osposobljavanje povjerenika CZ,
* organizirati sudjelovanje povjerenika CZ u provedbi planiranih vježbi civilne zaštite,
* Povjerenik civilne zaštite i njegov zamjenik:

– sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite

– daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite

– sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite

– organiziraju zaštitu i spašavanje pripadnika ranjivih skupina

– provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

**7. VATROGASTVO**

Vatrogasne snage Grada Drniša čine:

* JVP Drniša koja je započela sa radom 2000. godine (23 profesionalna djelatnika, koji su raspoređeni u 4 smjene);

U 2022. godini na području Grada Drniša bilo je zabilježeno ukupno 174 vatrogasnih intervencija. Od toga požari otvorenog prostora 138, tehničke intervencije 16, prijevozno sredstvo 3, tehničke intervencije u prometu 11, građevinski objekti 6.

Za JVP Drniš iz Proračuna Grada Drniša za 2022. godinu izdvojeno je 1.711.000,00 kn.

* DVD Drniš (1 profesionalni djelatnik i 11 sezonskih vatrogasaca) raspoređeni u 2 smjene.

DVD je obavio 22 liječnička pregleda za svoje operativne vatrogace.

Za sezonu je bilo spremno 40 operativnih vatrogasaca i 6 vozila

U 2022. godini DVD Drniš izašao je na 63 intervencija, od toga 35 intervencija izvan JLS, a 6 van svog operativnog područja.

Na prostoru Općine Promina društvo je provodilo redovnu dislokaciju sa 4 vatrogasca u smjeni.

Za DVD Drniš iz Proračuna Grada Drniša za 2022. godinu izdvojeno je 440.000,00 kn.

**8. UDRUGE ORGANIZIRANE SNAGE KOJE SE MOGU UKLJUČITI U SUSTAV CIVILNE ZAŠTITE**

8.1. Udruga 142.Brigade HV Drniš

8.2. HVIDRA Drniš

8.3. Planinarsko društvo Promina

**9. ZDRAVSTVENA ZAŠTITA**

Dom zdravlja Drniš optimalno je opremljen i ima pet liječničkih timova-ordinacije opće ili obiteljske medicine. Služba hitne medicinske pomoći se vrši kroz T-1 tim (jedan liječnik i dva medicinske tehničara) Zavoda za hitnu medicinu Šibensko-kninske županije.

**10. PRAVNE OSOBE OD ZNAČAJA ZA SUSTAV CIVILNE ZAŠTITE**

Na području Grada Drniša registrirane su i djeluju pravne i fizičke osobe, koje se bave građevinskom, prijevozničkom, turističkom ili sličnom djelatnošću od interesa za zaštitu i spašavanje, te se one po potrebi u slučaju izvanrednih situacija, a u suradnji s drugim nadležnim službama, mogu sa svojim zaposlenicima, poslovnim prostorima i postojećom mehanizacijom uključiti u pomoć žrtvama većih nesreća i katastrofa.

a) STROJEVI, OSTALA MEHANIZACIJA I CESTOVNA VOZILA

- GIRK KALUN d.d. Drniš

- RAD d.o.o. Drniš

- Gradska čistoća Drniš d.o.o.

- Zadruga „Drniški transporti“ Drniš

- Mikrosiverit-ZA dom d.o.o. Drniš

- MK- ISKOP Popovići, Kadina Glavica

- „ZELE“, Trbounje

- KOD Građenje“ Drniš

U 2022. godini nije bilo potrebe za njihovim angažmanom.

**ZAKLJUČAK**

Godina 2022 bila je obilježena nastavkom pandemije COVID-19 koja je započela u ožujku 2020.godine

U borbi protiv pandemije COVID 19 uključeni su svi djelovi zdravstvenog sustava, građani se u većoj mjeri pridržavali propisanih epidemioloških odluka i mjera čime se smanjio lokalni prijenos zaraze.

Osim pandemije COVID 19, nije bilo velikih vremenskih nepogoda i katastrofa na području Grada Drniša.

Grad je izvršavao svoje obveze donesene kroz planske dokumente.

U analizi vatrogastva može se zaključiti da Javna vatrogasna postrojba i dobrovoljno vatrogasno društvo na području Grada Drniša čine okosnicu snaga za zaštitu i spašavanje osiguravajući uspješno funkcioniranje sustava zaštite i spašavanja.

U slijedećem vremenskom razdoblju potrebno je osnovat vatrogasnu zajednicu Grada Drniša i nastavit sa sustavnim razvojem, mdernizacijom i nabavom suvremenih sredstava i opreme.

**PLAN RAZVOJA SUSTAVA CIVILNE ZAŠTITE ZA 2023. GODINU**

1. Opremiti i osposobiti Stožer civilne zaštite za brzo i kvalitetno funkcioniranje u izvanrednim situacijama,
2. Donjeti novi plan djelovanja civilne zaštite nakon izrade Procjene rizika od velikih nesreća za područje Grada Drniša
3. Proračunom planirati i osigurati sredstva za financiranje opreme za postrojbu civilne zaštite (komunikacijsku opremu, šator, nosila, baterijske lampe, vunene kape i rukavice, lopate za snijeg),
4. Proračunom planirati i osigurati sredstva za izgradnju i održavanje protupožarnih putova,
5. Proračunom planirati i osigurati sredstva za financiranje mjera i aktivnosti u borbi s epidemijom koronavirusa (COVID-19),
6. Donjeti novu Odluku o imenovanju povjerenika civilne zaštite Grada Drniša i njihovih zamjenika za naselja u kojima se ukazala potreba
7. Proračunom planirati i osigurati sredstva za provođenje plana vježbi u 2023. godini,
8. Proračunom planirati i osigurati sredstva za hranu i piće postrojbama koje se nađu duže vremena na intervencijama,
9. Kao osnovni oblik organiziranja stanovništva za vlastitu zaštitu, te za pružanje pomoći drugima kojima je ta zaštita nužna, potrebno je osposobljavati i opremati stanovništvo za mogućnost pružanja osobne i uzajamne zaštite, osobito za slučajeve izvanrednih situacija nastalih uslijed prirodnih ili tehnoloških nesreća i katastrofa,
10. Na području Grada Drniša ne postoje kritična mjesta gdje dolazi do poplavljivanja usred velikih oborina,
11. Nastaviti sa praćenjem donošenja novih odredbi u sklopu civilne zaštite i usklađivanjem dokumentacije.

**PLAN FINANCIRANJA SUSTAVA ZA TROGODIŠNJE RAZDOBLJE**

|  |  |  |  |  |
| --- | --- | --- | --- | --- |
|  | **2023.** | | **2024.** | **2025.** |
| CIVILNA ZAŠTITA | Oprema | 1600,00 € | 3 000,00 € | 3 000,00 € |
| Vježba | 1060,00 € |
| Ažuriranje planske dokumentacije | 340,00 € |
| Ukupno | 3 000,00 € |
| JVP DRNIŠ | 587 700,00€ | | 598 700,00€ | 598 700,00€ |
| DVD DRNIŠ | 61 000,00€ | | 61 000,00€ | 61 000,00€ |
|  |  | |  |  |

Ova Analiza objavit će se u „Službenom glasniku Grada Drniša“.

KLASA:

URBROJ:

Drniš, . prosinca 2022. godine

**GRADSKO VIJEĆE**

**GRADA DRNIŠA**

**PREDSJEDNIK:**

**Tomislav Dželalija, dipl.ing.**

Dostaviti:

1. Uredniku „Službenog glasnika Grada Drniša“

2. Ministarstvo unutarnjih poslova-Ravnateljstvo civilne zaštite

Područni ured civilne zaštite Split, Služba civilne zaštite Šibenik,

Velimira Škorpika 5, Šibenik

3. DVD-Drniš

4. JVP-Drniš

5. Gradonačelniku - ovdje

6. Upravna tijela Grada Drniša (x3)

7. Dokumentacija – ovdje

8. Arhiva - ovdje