Na temelju članka 51. Statuta Grada Drniša („Službeni glasnik Grada Drniša“, br. 02/21, 02/22), Gradsko vijeće Grada Drniša na 12. sjednici održanoj \_\_\_\_ prosinca 2022. godine donijelo je

**O D L U K U**

**o poništenju Odluke o donošenju Programa raspolaganja poljoprivrednim zemljištem u vlasništvu Republike Hrvatske za Grad Drniš**

**Članak 1.**

Poništava se Odluka o donošenju Programa raspolaganja poljoprivrednim zemljištem u vlasništvu Republike Hrvatske za Grad Drniš KLASA: 320-02/18-20/1, URBROJ: 2182/06-21-142 od 16. ožujka 2021. godine.

**Članak 2.**

Odluka navedena u Članku 1. poništava se temeljem očitovanja Ministarstva poljoprivrede, KLASA: 945-01/18-01/581, URBROJ: 525-07/0172-21-3 od 26. travnja 2021. godine.

**Članak 3.**

Ova Odluka stupa na snagu prvog dana od dana objave, a objavit će se u „Službenom glasniku Grada Drniša“.

KLASA: 320-02/18-20/1

URBROJ: 2182-06-22-2\_\_\_

Drniš, \_\_ prosinca 2022. godine

**GRADSKO VIJEĆE**

**GRADA DRNIŠA**

PREDSJEDNIK:

Tomislav Dželalija, dipl.ing.

**O b r a z l o ž e n j e**

Temeljem očitovanja Ministarstva poljoprivrede (KLASA: 945-01/18-01/581, URBROJ: 525-07/0172-21-3 od 26. travnja 2021. godine) na Program raspolaganja poljoprivrednim zemljištem u vlasništvu Republike Hrvatske za Grad Drniš (KLASA: 320-02/18-20/1, URBROJ: 2182/06-21-142 od 16. ožujka 2021. godine) potrebno je poništiti akt o donošenju Programa te za ispravljeni, odnosno izmijenjeni i dopunjeni novi Program ponovno provesti postupak za donošenje Programa koji je propisan člankom 29. Zakona o poljoprivrednom zemljištu („Narodne novine“, broj 20/18, 115/18, 98/19 i 57/22).

Prethodni Program nije dobio suglasnost Ministarstva poljoprivrede zbog uključivanja pojedinih katastarskih čestica, za koje nismo mogli dostaviti dokaz o knjižnom ili vanknjižnom vlasništvu Republike Hrvatske, u Program raspolaganja poljoprivrednim zemljištem u vlasništvu Republike Hrvatske za Grad Drniš i zbog toga nastale promjene veličine površina po različitim oblicima raspolaganja.

Upravni odjel za gospodarstvo

financije i društvene djelatnosti

Savjetnik za poljoprivredu

i ruralni razvoj: Pročelnica:

Katica Mazalin, dipl.ing.agr. Ivana Sučić, dipl.oec.