Na temelju članka 29., stavak 10. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), članka 8. Pravilnika o dokumentaciji potrebnoj za donošenje Programa raspolaganja poljoprivrednim zemljištem u vlasništvu Republike Hrvatske („Narodne novine“ broj 98/22), suglasnosti Ministarstva poljoprivrede za donošenje Programa raspolaganja poljoprivrednim zemljištem u vlasništvu Republike Hrvatske nakon isteka roka iz članka 55. stavka 3. Zakona o izmjenama i dopunama Zakona o poljoprivrednom zemljištu („Narodne novine“, broj 57/2022) - očitovanje (KLASA: 945-01/18-01/581, URBROJ: 525-06/180-22-5 od 26. rujna 2022. godine), prethodne suglasnosti Ministarstva (KLASA: 945-01/18-01/581, URBROJ: 525-06/180-22-7 od 24. studenog 2022. godine), i članka 51. Statuta Grada Drniša („Službeni glasnik Grada Drniša“, broj 02/21, 02/22), Gradsko vijeće Grada Drniša na 12. sjednici održanoj \_\_\_ prosinca 2022. godine donijelo je

**O D L U K U**

**o donošenju Programa raspolaganja poljoprivrednim zemljištem**

**u vlasništvu Republike Hrvatske za Grad Drniš**

**Članak 1.**

Donosi se Program raspolaganja poljoprivrednim zemljištem u vlasništvu Republike Hrvatske za Grad Drniš utvrđen u Obrascu Programa i excel Tablici - Prikaz raspolaganja po katastarskim česticama i oblicima raspolaganja, koji su sastavni dio ove Odluke.

**Članak 2.**

Program raspolaganja poljoprivrednim zemljištem u vlasništvu Republike Hrvatske za Grad Drniš objavit će se na mrežnoj stranici Grada Drniša www.drnis.hr.

**Članak 3.**

Odluka stupa na snagu osmog dana od dana objave u „Službenom glasniku Grada Drniša“.

KLASA: 320-02/18-20/1

URBROJ: 2182-06-22-\_\_\_\_\_

Drniš, \_\_\_ prosinca 2022. godine

**GRADSKO VIJEĆE**

**GRADA DRNIŠA**

PREDSJEDNIK:

Tomislav Dželalija, dipl.ing.

**O b r a z l o ž e n j e**

Grad Drniš je poslije očitovanja Ministarstva poljoprivrede (KLASA: 945-01/18-01/581,

URBROJ: 525-07/0172-21-3 od 26. travnja 2021. godine) na Program raspolaganja poljoprivrednim zemljištem u vlasništvu Republike Hrvatske za Grad Drniš (KLASA: 320-02/18-20/1, URBROJ: 2182/06-21-142 od 16. ožujka 2021. godine) pripremio ispravljeni, odnosno izmijenjeni i dopunjeni Program raspolaganja poljoprivrednim zemljištem u vlasništvu Republike Hrvatske za Grad Drniš koji je trebao biti donijet na 8. sjednici Gradskog vijeća Grada Drniša, održanoj 31. svibnja 2022. godine.

Kako je u međuvremenu, 28. svibnja 2022. godine stupio na snagu novi Zakon o izmjenama i dopunama Zakona o poljoprivrednom zemljištu („Narodne novine“, broj 57/2022) kojim je određeno donošenje novog Pravilnika o dokumentaciji potrebnoj za donošenje programa raspolaganja poljoprivrednim zemljištem u vlasništvu RH (donijet 24. kolovoza 2022.), prema kojem osim dosadašnje dokumentacije, koja ne smije biti starija od dvanaest mjeseci, potrebno je bilo dobiti i očitovanje NP „Krka“, kao i nova očitovanja nadležnih institucija da nije bilo promjena u odnosu na već izdana očitovanja.

Zbog nemogućnosti dobivanja sve potrebne dokumentacije za donošenje Programa raspolaganja poljoprivrednim zemljištem u vlasništvu Republike Hrvatske u zakonskom roku, tj. do 28. kolovoza 2022., zatraženo je od Ministarstva produženje roka za donošenje Programa 22. kolovoza 2022. godine.

Ministarstvo je očitovanjem (KLASA: 945-01/18-01/581, URBROJ: 525-06/180-22-5 od 26. rujna 2022. godine) dalo suglasnost za donošenje Programa raspolaganja poljoprivrednim zemljištem u vlasništvu Republike Hrvatske nakon isteka roka iz članka 55. stavka 3. Zakona o izmjenama i dopunama Zakona o poljoprivrednom zemljištu („Narodne novine“, broj 57/2022), tj. do 30. studenoga 2022. godine.

Prijedlog Programa raspolaganja poljoprivrednim zemljištem u vlasništvu Republike Hrvatske za Grad Drniš s popratnom dokumentacijom dostavljen je Ministarstvu 10. studenoga 2022. godine na dobivanje prethodne suglasnosti.

Prethodna suglasnost Ministarstva poljoprivrede (KLASA: 945-01/18-01/581, URBROJ: 525-06/180-22-7 od 24. studenog 2022. godine) je dobivena, te sukladno članku 29. stavka 10. Zakona o poljoprivrednom zemljištu („Narodne novine“ br. 20/18, 115/18, 98/19 i 57/22), nakon dobivanja prethodne suglasnosti Program donosi Gradsko vijeće na prijedlog Gradonačelnika na prvoj sjednici Gradskog vijeća nakon primitka prethodne suglasnosti.

Na temelju prethodno iznesenog, predlaže se donijeti Odluku o donošenju Programa raspolaganja poljoprivrednim zemljištem u vlasništvu Republike Hrvatske za Grad Drniš što je preduvjet za raspolaganje istim.

Upravni odjel za gospodarstvo

financije i društvene djelatnosti

Savjetnik za poljoprivredu

i ruralni razvoj: Pročelnica:

Katica Mazalin, dipl.ing.agr. Ivana Sučić, dipl.oec.